ناصح الدین ارجانی

ناصح الدین ارجانی، پورا نام ناصح الدین ابو بکر احمد بن محمد بن حسین قاضی ارجانی تھا۔ وہ شہر اَرجان کے مشرقی کنارے پر 460ھ/1068ء میں پیدا ہوئے۔ کہا جاتا ہے کہ ان کی اصل عربی تھی اور وہ مدینہ منورہ کے انصار کے قبیلہ خزرج سے تعلق رکھتے تھے، اگرچہ وہ شیراز سے منسوب تھے۔
 تعلیم 
انھوں نے اصفہان اور کرمان میں تعلیم حاصل کی۔ جوانی میں انھیں اصفہان کی مدرسہ نظامیہ میں مدرس مقرر کیا گیا۔ جب ان کی علمی شخصیت مکمل طور پر پروان چڑھی تو انھیں خوزستان میں نائب قاضی القضاة مقرر کیا گیا، پھر وہ "عسکر مکرّم" شہر میں بھی اس منصب پر فائز رہے۔ وہ نہایت معزز اور بااثر شخصیت تھے۔ بعد ازاں وہ "تستر" منتقل ہوئے اور وہاں کے قاضی مقرر ہوئے، پھر واپس اپنے شہر اَرجان گئے اور وہاں قضاء کے منصب پر فائز رہے۔https://www.taree5com.com/%D8%A7%D9%84%D9%82%D8%A7%D8%B6%D9%8A-%D9%86%D8%A7%D8%B5%D8%AD-%D8%A7%D9%84%D8%AF%D9%8A%D9%86-%D8%A7%D9%84%D8%A3%D8%B1%D8%AC%D8%A7%D9%86%D9%8A/  في عام \ 460 هجرية – 1068 ميلادية، ويقال أن أصله عربي من الخزرج من الأنصار في المدينة المنورة رغم أنه من شيراز.

انھوں نے سلجوقی دور کے پانچ خلفاء کا زمانہ دیکھا اور ان کے امرا و وزراء کی مدح کی۔
 وفات 
ان کا انتقال "تستر" شہر میں خلیفہ المقتفی لامر اللہ کے عہد میں 544ھ/1149ء میں 84 برس کی عمر میں ہوا۔ ایک روایت کے مطابق ان کی وفات "عسکر مکرّم" شہر میں ہوئی۔

 شاعری 
قاضی ارجانی کی شاعری کی خصوصیت طویل اشعار، لطافتِ عبارت اور گہرائیِ معانی تھی۔ وہ معانی کے غواص تھے اور اگر کسی معنی پر قادر ہوجاتے تو اسے اس طرح ادا کرتے کہ بعد میں آنے والوں کے لیے کوئی اضافہ باقی نہ رہتا۔ اسی لیے ان کی اکثر قصائد طویل ہوا کرتے تھے۔ انھوں نے لفظ اور معنی دونوں میں کمال حاصل کیا تھا۔ کہا جاتا ہے کہ وہ روزانہ آٹھ اشعار مستقل طور پر کہتے تھے۔

صفدی اپنی کتاب الوافی بالوفیات میں ذکر کرتے ہیں کہ قاضی ناصح الدین ارجانی کی ایک قصیدہ ہے جس میں انھوں نے شمع کا وصف اس کمال کے ساتھ بیان کیا کہ اس میں اعلیٰ ترین حسن پایا جاتا ہے۔

 حوالہ جات 

زمرہ:عرب شعرا
زمرہ:ویکی ڈیٹا والے صفحات
زمرہ:460ھ کی پیدائشیں
زمرہ:1068ء کی پیدائشیں
زمرہ:544ھ کی وفیات
زمرہ:1149ء کی وفیات